Қырҭтәыла апарламент аҿы иҟоу, Бырзентәыла апарламент аҟны аиҩызаратә гәыҧ алахәылацәа Бырзентәыла рвизит нарыгӡоит.
Қырҭтәыла апарламент апресс-маҵзура адыррала, Бырзентәыла апарламент аҿы евроинтеграциа акомитет ахантәаҩы ихаҭыҧуаҩ Димитриос Керидас иҟны аиҧылараан аганқәа рхаҭарнакцәа Қырҭтәыла европатәи аперспектива анашьареи Евроеидгылахь аинтеграциа апроцесси иалацәажәеит.
Димитриос Керидас Қырҭтәыла апрогресс азгәаҭаны, ишиҳәаз ала, Бырзентәыла иалшо ала Қырҭтәыла иацхраауеит Евроеидгылахь аинтеграциа апроцесс аҿы, Қырҭтәыла адгылара амзызла, иара Евроеидгыла атәылақәа рпарламентарцәа рҟны аиҿцәажәарақәа мҩаҧигоит.
Аиҧылара ихы алаирхәит Бырзентәылеи Сербиеи иҟоу Қырҭтәыла ацҳаражәҳәаҩ Давиҭ Дондуа.